IRPGF

La Internaciaj Revoluciaj Popolaj Gerilaj Fortoj (IRPGF) estis kolektivo de anarkiistoj batalantoj el la tuta mondo. Ĝia formado estis anoncita la 31an de marto 2017. Laŭ la grupo, iliaj celoj estis defendi la socian revolucion en Rojava en norda Sirio, kaj disvastigi anarkiismon. La grupo anoncis sian malfondon la 24an de septembro 2018.

La IRPGF estis parto de la Internacia Libereca Bataliono ekde aprilo 2017.
alternative=La emblemo de la Internaciaj Revoluciaj Popolaj Gerilaj Fortoj (IRPGF)|eta|219x219ra|IRPGF-Emblemo

 Formado 
La IRPGF estis kreita la 31an de marto 2017 kun la celo defendi la Revolucion de Rojava kaj kunlabori kun la Protektaj Taĉmentoj de la Popolo kaj la Kurdia Laborista Partio kontraŭ la Islama Ŝtato. Ili ankaŭ intencas progresigi anarkiismon en la siria regiono Rojava kaj, laŭ ili, defendi "sociajn revoluciojn kaj sociajn luktojn" tra la tuta mondo.

La anonco estis elsendita videofilme de la IRPGF en sociaj retoj kune kun skriba deklaro specifanta iliajn celojn. En la filmeto oni povas vidi plurajn gerilanojn kun kovritaj vizaĝoj, portantajn fusilojn AK-47, raketlanĉilojn RPG-7, sovetiajn mitralojn PK kaj eksplodaĵojn. En la sama filmeto batalanto legas deklaron; malantaŭ li estas flagoj de la ILB, nigra flago kun la enfermita A, kontraŭfaŝisma ago-flago kaj la ruĝ-nigra flago.

 Ideologio 
La ideologio de la gerilanoj estis anarki-komunismo. Inter ĝiaj celoj estis defendi la Rojavan Revolucion kontraŭ la Islama Ŝtato, la diversaj ĝihadistaj grupoj de la Turki-apogita Libera Siria Armeo kaj la turka okupado en Sirio. La batalantoj diras, ke iliaj celoj ne estas limigitaj al Rojava, sed ili ankaŭ intencas helpi en la bataloj kaj sociaj revolucioj tra la mondo. Ili ankaŭ aliĝas al horizontalaj principoj en sia organizo kaj "la lukto kontraŭ ĉiaj subpremoj", kiel seksismo, rasismo kaj klasismo, forigo de la ŝtato, kapitalismo kaj patriarkeco.

 Intervjuoj 
La IRPGF faris gravajn intervjuojn kun Middle East Eye, CrimethInc Enough is Enough, Insurrection News ktp.

 Galerio 

 Referencoj 

 Vidu ankaŭ 
 Internacia Libereca Batliono
 La Siria enlanda milito
 Kvira Insurekcia kaj Liberiga Armeo
 Kurdistania Laborista Partio

Kategorio:Kontraŭuloj de la Islama Ŝtato
Kategorio:Anarkiistaj organizaĵoj
Kategorio:Malaperintaj organizaĵoj
Kategorio:Armitaj fortoj malfonditaj
Kategorio:Trupoj kaj frakcioj en la Siria enlanda milito
Kategorio:Gerilaj organizaĵoj
Kategorio:Politika rezisto
Kategorio:Revoluciaj movadoj